《风流子 依韵答慕韩》
清代·俞浚

汝年才弱冠，怎挨得、如此冷生涯。想潘岳善愁，霜侵旅鬓，谢安涯卧，月照庭罳。

问今日、几人怜白雪，谁个重乌衣。合浦明珠，终能遇主，荆山美璞，定必逢时。

从来英豪也，多穷困此际，再自沉思。待看名题雁塔，志遂鹏飞。

笑纷纭世态，真同幻影，寂寥词客，喜独扬眉。且守青毡旧业，莫负天知。

作者简介：字安平，仁和人，诸生郑慕韩室。有《平泉山庄集》。